Ruoveden MS:n joukkue ampui voittoon

Ruoveden riistanhoitoyhdistyksen hirvimestaruusammunnan voitto meni Ruoveden Metsästysseuralle hyvällä pistemäärällä 235. Muilla seuroilla ei ollut joukkuetta johtuen syyskiireistä ja tapahtumista. Joukkuetulos on viime vuosien korkein. Joukkueen saavuttama tulos oli hyvä, keskiarvona lähes 80 pistettä. Se olisi ollut vaikeasti muidenkin voitettavissa. Yhdistyksen puheenjohtaja Eero Asunta on saavuttanut hyvän tason ja ampui voittoon pistein 84. Toiseksi tullut Timo Salonen ampui 76 ja Hannu Salonen jäi hänestä vain pisteen tuloksella 75. Veljesten välinen ero syntyi liikkuvan maalin tuloksesta. Ikämiesten sarjan paras oli Juhani Sillanpää 73 pisteellä. Seuraavina olivat Reino Ojala 63 ja Pekka Aalto 59 pistettä. Kilpailun parhaan liikkuvan maalin tuloksen ampuivat Asunta ja Sillanpää, joilla molemmilla oli tuloksena 47 pistettä. Joonas Asunta ampui nuorissa tyylikkäästi hienot 72 pistettä. Kilpailu oli kesän viimeinen ja ampujat jäivät odottamaan hirven metsästyskauden alkamista lauantaina 9.lokakuuta.

Tuloksia:

Nuoret

1. Joonas Asunta 72

Sarja Y

1. Eero Asunta 84
2. Timo Salonen 76
3. Hannu Salonen 75
4. Arto Nurminen 69
5. Mikä Mäkinen 60

Sarja Y60

1. Juhani Sillanpää 73
2. Reino Ojala 63
3. Pekka Aalto 59

Joukkueet

1. Ruoveden MS 235  
   Eero Asunta  
   Timo Salonen

Hannu Salonen